মিউজিয়াম অব আর্ট অ্যান্ড ফটোগ্রাফি

মিউজিয়াম অফ আর্ট অ্যান্ড ফটোগ্রাফি ( MAP ) হল ব্যাঙ্গালোর ভিত্তিক একটি বেসরকারি ভারতীয় শিল্প জাদুঘর যেখানে দ্বাদশ শতাব্দী থেকে বর্তমান পর্যন্ত ভারতীয় শিল্পকলা, বস্ত্র, ফটোগ্রাফি, কারুশিল্প এবং নকশার সামগ্রীর সংগ্রহ রয়েছে। ২০২০ সালে এটি একটি ডিজিটাল জাদুঘর হিসেবে চালু হওয়ার পর, এর প্রতিষ্ঠাতা অভিষেক পোদ্দারের দান করা ব্যক্তিগত সংগ্রহ প্রদর্শন করে জাদুঘরটি ১৮ ফেব্রুয়ারি ২০২৩-এ জনসাধারণের জন্য খুলে দেওয়া হয়। সংগ্রহ মিউজিয়াম অব আর্ট অ্যান্ড ফটোগ্রাফির সংগ্রহে ২০ হাজারের অধিক শিল্পকর্ম রয়েছে, যার অধিকাংশই ভারতীয় উপমহাদেশের। এই সংগ্রহগুলিকে ছয়টি বিভাগে ভাগ করা হয়েছে: আধুনিক ও সমসাময়িক শিল্পকলা, আলোকচিত্র, জীবন্ত ঐতিহ্য, জনপ্রিয় সংস্কৃতি, প্রাক-আধুনিক শিল্পকলা ও বস্ত্র, এবং কারুশিল্প ও নকশা। এই সংগ্রহটি হলো আলোকচিত্র এবং আদিবাসী শিল্পীদের শিল্পকর্মের একটি সংকলন। ২০১৭ সালে, মিউজিয়াম অব আর্ট অ্যান্ড ফটোগ্রাফির প্রতিষ্ঠাতা অভিষেক পোদ্দার, জাদুঘরে প্রায় ৭ হাজারের অধিক শিল্পকর্ম দান করেন। অভিষেক পোদ্দার অভিষেক পোদ্দার (জন্ম ১৯৬৮), একজন ভারতীয় শিল্পপতি, জনহিতৈষী এবং শিল্প সংগ্রাহক, বেঙ্গালুরুর মিউজিয়াম অফ আর্ট অ্যান্ড ফটোগ্রাফির প্রতিষ্ঠাতা। ভারতে বিভিন্ন বোর্ড ও কমিটিতে দায়িত্ব পালনের পাশাপাশি পোদ্দার রোম-ভিত্তিক ‘ইন্ডিয়া-ইউরোপ ফাউন্ডেশন ফর নিউ ডায়ালগস’-এর উপদেষ্টা কমিটি এবং লিঙ্কন সেন্টার গ্লোবাল অ্যাডভাইজরি কাউন্সিলেও দায়িত্ব পালন করেন। তিনি হাই স্কুলে পড়ার সময় থেকেই শিল্পকর্ম সংগ্রহ করে আসছেন এবং দক্ষিণ এশীয় শিল্পকলা, কারুশিল্প ও পুরাকীর্তির একটি সংগ্রহ গড়ে তুলেছেন, যার মধ্যে আধুনিক ও সমসাময়িক শিল্পকলা এবং ফটোগ্রাফিও রয়েছে এবং এর বেশিরভাগই তিনি জাদুঘরের সংগ্রহে দান করেছেন। ২০১৬ সালের ডিসেম্বরে, ক্রিস্টি'স পোদ্দার পরিবারের ব্যক্তিগত সংগ্রহের একটি বড় অংশের নিলামও আয়োজন করেছিল, এবং প্রাপ্ত তহবিল দক্ষিণ ভারতের প্রথম প্রধান বেসরকারি শিল্প জাদুঘর প্রতিষ্ঠার জন্য ব্যবহার করা হয়েছিল। তথ্যসূত্র